Die Westdenedam-ramp is 'n busongeluk wat op 27 Maart 1985 in Westdene, Johannesburg, Suid-Afrika plaasgevind het. Die bestuurder het beheer oor die bus verloor en deur die versperring om die dam gebars en in die dam beland. Die bus het skoliere van Hoërskool Vorentoe vervoer. Die ramp het die lewens van 42 kinders geëis. Die meeste van die kinders het waarskynlik verdrink, aangesien die impak van die botsing nie so groot was nie.
Op 27 Maart 1985 omstreeks 13:30 het die bus wat die skoliere huis toe vervoer het, deur die damversperring gebars en in die dam ingery. Enkele oomblikke later het omstanders, onderwysers en medeskoliere soveel moontlik leerders probeer red totdat die nooddienste opgedaag het. Die oorlewende kinders is almal na die JG Strydom-hospitaal (nou die Helen Joseph-hospitaal) geneem vir behandeling.
Daar was geen ander voertuie in die ongeluk betrokke nie. Die bestuurder, Willem Horne, kon nie onthou wat gebeur het nie aangesien hy kort voor die ongeluk sy bewussyn verloor het. Die ondersoek het getoon dat geen misdaad vermoed word nie en dat die bestuurder nie onder die invloed of nalatig was nie en is gevolglik vrygespreek.
Toekennings vir dapperheidWysig
Pieter Koen en Danie Theron is albei die Woltemadedekorasie vir Dapperheid-Silver toegeken vir hulle optrede tydens die ramp. Danie Theron het in 1989, vier jaar na die ongeluk, sy eie lewe geneem.
↑ "SOUTH AFRICAN CRASH KILLS 41 JOHANNESBURG, March 27 (UPI)". 1985-03-28. Besoek op 2010-02-19.
↑ Davie, Lucille (2005-03-24). "The day the bus went into the Westdene dam". Besoek op 2010-02-19.
↑ "Westdene Bus Disaster". Besoek op 2010-02-19.
↑ "The Survivors". Besoek op 2015-07-29.
Hoërskool Vorentoe se webtuiste
Koördinate: 26°10′45″S 27°59′28″O﻿ / ﻿26.17917°S 27.99111°O﻿ / -26.17917; 27.99111
Ontsluit van "https://af.wikipedia.org/w/index.php?title=Westdenedam-ramp&oldid=1657643"
Last edited on 31 Maart 2018, at 10:30